Obra coral que reflexiona sobre els estereotips, els prejudicis i els condicionants mentals i socials que recauen sobre la dona madura i que les autores exemplifiquen amb la biografia de diverses dones reconegudes per la seva vàlua en l'espai públic.
Amb un llenguatge clar i directe, aquesta guia ofereix informació pràctica sobre el tractament antirretroviral del VIH durant l'embaràs.
Revisa els diferents aspectes de la salut de la mare seropositiva i del nadó, abans, durant i després de l'embaràs.
Guia per a la detecció i la correcció de les desigualtats retributives entre homes i dones, en compliment del Reial decret llei 6/2019, d'1 de març, per a la garantia de la igualtat de tracte i d'oportunitats entre dones i homes en l'ocupació.
Es proposa un procediment per tal que empreses, entitats i organitzacions puguin identificar possibles situacions de bretxa salarial i posar-hi solució.
També presenta unes recomanacions per a les persones negociadores, amb exemples de clàusules de convenis col·lectius, i orientacions per a les persones treballadores.
Es presenten les idees clau, la implementació i la metodologia, els resultats, l'avaluació i l'anàlisi del programa Gener, programa basat en evidències i desenvolupat en el marc de la Càtedra Educació i Adolescència de la Universitat de Lleida.
"Si dic feminisme dic llibertat: viure sense que se'm relegui a un segon lloc, sense que la meva vida, la meva opinió, el meu plaer i el meu dolor valguin menys que la vida, l'opinió, el plaer i el dolor dels meus germans homes.
Recull de les aportacions de les dones en l'arquitectura i l'urbanisme occidental, que desconstrueix el relat majoritari on se les obvia.
Mostra les innovacions que varen portar a terme en l'habitatge i els espais públics, en un recorregut lineal pels diferents moments històrics i factors sociopolítics.
Un plec de coneixements per entendre com la dona va pensar els entorns habitats, que donen valor a la proximitat, la sostenibilitat, l'eficiència o la domesticitat.
La fecunditat és el bé més valuós de l'existència humana, i cada cultura i societat l'ha viscut i interpretat d'acord a les estructures socials, familiars o econòmiques de l'època.
Es presenta un recorregut històric dels coneixements, creences i rituals envers la fecunditat, des de la prehistòria fins a l'actualitat, i s'analitza el valor social de la maternitat i de la dona, supeditada al paper reproductiu, destacant la tasca rellevant d'algunes protagonistes.
Aquesta comèdia dramàtica, nominada i guardona en diversos festivals, és l'òpera prima de la directora.
Té com a protagonista la Christine, 'Lady Bird', una adolescent en plena transició de l'institut cap a la universitat.
Mostra el seu camí de creixement personal, la relació amb els seus pares i amb el món que l'envolta.
Obra que presenta els resultats d'una investigació de tesi doctoral que dona veu a les dones amb discapacitat víctimes de violència.
El relat de dones i homes amb discapacitat, així com altres informants afins i una extensa revisió bibliogràfica, conformen els arguments i els factors per explicar el perquè d'aquest tipus de violència.
La Malala, reconeguda activista pakistanesa guardonada amb el Premi Nobel de la Pau 2014, ens dona a conèixer la seva història personal juntament amb els relats d'asil d'11 noies que va conèixer durant la seva labor social.
Explora la condició de desplaçada: la fugida del perill i la violència, l'abandó de la llar, la pèrdua de familiars i amics, i l'inici d'una nova vida, amb una altra cultura i uns nous costums.
Ambientada a Barcelona, la novel·la retrata la societat actual de la mà de quatre dones amb graus diversos de discapacitat intel·lectual que comparteixen un pis tutelat.
L'autora ha rebut per aquesta obra el 36è Premi Herralde de Novel·la 2018.
Investigació de la Universitat de la Rioja que visibilitza la maternitat de dones lesbianes, tot mostrant experiències de vida diverses i incidint en els reptes que cal afrontar davant una societat heteronormativa.
Es fonamenta en l'anàlisi de la maternitat des de la perspectiva de la filosofia i de la història contemporània i desmitifica la idea del model imperant de família heterosexual.
Pel·lícula documental colombiana, guardonada internacionalment, que explica la història de la Clare quan emprèn un viatge a l'Amazones per conèixer la seva mare, que creia perduda, per trobar respostes i tancar ferides.
La relació entre mare i filla planteja una diversitat de reflexions i qüestions ètiques i morals entorn de la llibertat, la responsabilitat, la maternitat i les relacions familiars.
L'autora dona veu a la dona amb discapacitat, subjecte de dret i de reconeixement, i a partir de l'anàlisi de les situacions d'opressió i discriminació que pateix, construeix uns marcs explicatius per a dialogar amb altres ciències i com a eina per a l'activisme i per a la presa de consciència, que pot ser útil per a qualsevol col·lectiu discriminat.
Informe que presenta les dades de l'ocupació en el tercer sector social a Catalunya disgregades per sexe: característiques de les persones ocupades, activitat professional, tipus de contractació i salaris.
Tot i l'evidència de bretxes de gènere, es constata l'alta ocupació femenina, present en les estructures de govern i de direcció.
L'avaluació del risc de violència és una metodologia multidisciplinària aplicable als camps de la medicina, la psicologia, la criminologia, els serveis socials o el dret.
En aquest manual es compilen els principals avenços, recomanacions i procediments per a l'aplicació pràctica amb una revisió de les principals eines, incloent les més actuals, la 3a edició de la HCR-20 i la SARA, aplicable a la violència de parella.
Es recullen altres tipus de violències emergents com el terrorisme, l'assetjament i la violència laboral.
Anàlisi de la contribució laboral i domèstica a les llars espanyoles des de la perspectiva de gènere i la classe social, durant els darrers anys d'expansió econòmica i el posterior impacte de la crisi.
Els nous rols situen l'home en un estat de normalització, resignació i resistència, i la dona com a protagonista del canvi.
Una jove mare soltera es troba en una situació desesperada quan l'atur i la vulnerabilitat se sumen, de sobte, amb una amenaça de desnonament.
La lluita a contracorrent és la mostra d'una mare en busca de la dignitat pròpia i la del seu fill.
Guia per a analitzar, identificar i fomentar la perspectiva de gènere a les entitats del tercer sector social: orienta en la millora de la igualtat entre dones i homes, i potencia la presència de dones en càrrecs directius.
Recull de diversos assaigs publicats per l'autora sobre la desigualtat de gènere, la violència masclista i el feminicidi.
El primer, que dona títol a l'obra, va tenir una gran repercussió social l'any 2008 i va popularitzar el terme mansplaining que fa referència a la condescendència de l'home quan explica quelcom a una dona assumint que ell en sap més.
L'autora reivindica una visió política de la maternitat, és a dir, la inclusió dels interessos del col·lectiu de mares i els seus infants en l'agenda política.
És crítica amb la visió de la maternitat tant del feminisme hegemònic com del patriarcat: "una de les principals eines del patriarcat és la precarització de la maternitat, que condemna moltes mares a una ciutadania de segona".
L'autor reflexiona sobre el patriarcat i el rol masculí al nostre ideari cultural a partir de diversos tipus de masculinitats: l'home poderós, l'home absent, l'home violent, l'home dominant, l'home depredador, l'home precari, l'home esclau i l'home invulnerable.
També presenta les claus revolucionàries per a un nou tipus d'home per tal d'assolir un futur igualitari, on homes i dones tinguin les mateixes quotes de poder, en una societat justa i incloent.
Estudi que examina l'opinió de dones que no han trobat la plenitud en la maternitat.
Els seus testimonis donen veu als sentiments de penediment, socialment rebutjats, i plantegen la mitificació de la maternitat i qüestionen el rol social de la dona, que hauria de ser lliure per decidir si ser o no ser mare.
Estudi sobre l'execució de la pena de presó que incideix en un aspecte de gran dimensió social com és l'execució penal femenina.
El capítol II aprofundeix en el perfil de la dona privada de llibertat a Catalunya i en el difícil exercici de la maternitat i en les relacions amb els fills de les dones empresonades.
Recomanacions formulades per la Fundació CERMI Mujeres i el Fòrum Europeu de la Discapacitat (EDF) per prevenir i posar fi a l'esterilització forçosa de dones i nenes amb discapacitat.
A més s'incideix en les conseqüències de l'esterilització, els mites, la situació mundial, la capacitat jurídica, la perspectiva dels drets humans, la regulació normativa a Espanya i s'inclouen diversos testimonis.